(vovworld) - ວັນທີ 18/04. ທ່ານນາງນາຍົກລັດຖະມົນຕີອັງກິດ There May ໄດ້ຮຽກຮ້ອງໃຫ້ດຳເນີນການເລືອກຕັ້ງທົ່ວປະເທດ ກ່ອນກຳນົດເວລາຄືໃນວັນທີ 08/06 ຈະມາເຖິງ. ແຈ້ງການຂອງທ່ານນາງ May ໄດ້ຍົກອອກມາໃນສະພາບ ອັງກິດ ພວມສົ່ງເສີມວິວັດການເຈລະຈາຖອກອອກຈາກສະຫະພາບເອີລົບ (ອີຢູ) ຫຼື ເອີ້ນວ່າ Brexit. ໃນຖະແຫຼງການຢູ່ສຳນັກງານນາຍົກລັດຖະມົນຕີ, ທ່ານນາງ May ຢືນຢັນວ່າ, ອັງກິດ ຕ້ອງດຳເນີນການເລືອກຕັ້ງທົ່ວປະເທດໂດຍທັນທີ ກ່ອນທີ່ເລີ່ມປະຕິບັດບັນດາການເຈລະຈາລະອຽດກ່ຽວກັບ Brexit. ທ່ານນາງນາຍົກລັດຖະມົນຕີອັງກິດ ຢືນຢັນວ່າ, ນີ້ແມ່ນວິທີໜຶ່ງດຽວເພື່ອຮັບປະກັນສະຖຽນລະພາບດ້ານການເມືອງໃນໄລຍະຫຼາຍປີຈະມາເຖິງ ເມື່ອອັງກິດ ພວມສົ່ງເສີມວິວັດການເຈລະຈາຖອນອອກຈາກ ອີຢູ. ທ່ານນາງນາຍົກລັດຖະມົນຕີ May ໃຫ້ຮູ້ວ່າ, ວັນທີ 19/04 ທ່ານນາງຈະປະກາດຮ່າງກົດໝາຍເພື່ອເປີດຊ່ອງທາງໃຫ້ການດຳເນີນການເລືອກຕັ້ງທົ່ວປະເທດກ່ອນກຳນົດເວລາ. ຕາມການກຳນົດໃນປະຈຸບັນຂອງອັງກິດ, ການເລືອກຕັ້ງທົ່ວປະເທດຂອງອັງກິດ ຄາດວ່າຈະດຳເນີນໃນປີ 2020.